Προτιμήστε το! Απο πού να αρχίσουμε με το ολοκαίνουργιο αυτό Airbnb. Είναι πανέμορφη μεζονέτα με *όλες* τις ανέσεις. Το βάζω σε αστερίσκους επειδή αλήθεια ξεπέρασε τις προσδοκίες μας σε σημείο που αναρωτιόμασταν αν γίνεται αυτό να γίνει η μόνιμη κατοικία μας στην Αθήνα.
Πεντακάθαρο, πληρως εξοπλισμένο, τακτοποιημένο, λειτουργικό, ευρύχωρο, φωτεινό, ρομαντικό, μοντέρνο, με απίστευτη αισθητική και μεγάλη προσοχή ακόμα και στη λεπτομέρεια! Δηλαδή μπαίνεις μέσα, εντυπωσιάζεσαι και λες "Τι ωραίος χώρος" ...και μετά παρατηρείς πιο συγκεκριμένα και βλέπεις οτι ακόμη και οι λάμπες στα κομοδίνα ή τα αρωματικά κεράκια, είναι ταιριαστά με τα χρώματα του χώρου.
Και τα μεγάλα ατού είναι: 1. Η βολικότατη τοποθεσία και 2. Η προσωπικότητα των host
1. H τοποθεσία είναι πολύ βολική μιας και βρίσκαμε εύκολα πάρκινγκ, αλλά και αμάξι να μην είχαμε, η συγκοινωνία είναι πανεύκολα προσβάσιμη σε εκείνο το σημείο. Επίσης, στη γειτονιά νιώθαμε πολύ ασφαλείς. Πολύ κοντά έχει πάρα πολύ ωραία μαγαζιά καφε και μπαρ και πολλές ταρατσούλες για ποτάκι στο Γκάζι. Οπότε γενικά η νυχτερινή ζωή είναι σε κοντινή απόσταση που μπορεί να γίνει ακόμη και με τα πόδια πολύ άνετα.
2. Ο κύριος Φώτης και η κυρία Ματούλα ήταν ό,τι πιο βοοηθητικό έχουμε συναντήσει σε host. Πλεον είναι πιο απρόσωπα τα airbnb και έχει γίνει σπάνιο το να έρχεσαι σε επαφή με τον άνθρωπο που έχει τον χώρο, ακόμη κι αν χρειαστείς κάτι. Στο Airbnb του κύριου Φάνη, λάβαμε απίστευτο σεβασμό ως ενοικιαστές, μιας και ήταν εκεί για ό,τι χρειαστήκαμε :)
10/10. Σίγουρα και η επόμενη επίσκεψη μας στην Αθήνα θα γίνει για άλλη μια φορά καλύτερη, κλείνοντας να μείνουμε εδώ - και να κάτσουμε και στο πανέμορφο μπαλκονάκι που έχει ο δωμάτιο μιας και δε βρήκαμε τον χρόνο αυτή τη φορά.
- και ναι όλα αυτά τα γράφουμε απο καρδιάς! Αλήθεια λέμε! Go see for yourself και θα μας θυμηθείτε.